open-index/open-wikipedia-markdown huggingface dataset:
வளையபியூட்டனோன்

**வளையபியூட்டனோன்** (*Cyclobutanone*) என்பது C4H6O என்ற மூலக்கூற்று வாய்ப்பாட்டைக் கொண்ட ஒரு கரிமச் சேர்மமாகும்.(CH₂)₃CO என்ற கட்டமைப்பு வாய்ப்பாட்டாலும் இதை அடையாளப்படுத்தலாம். வளையபியூட்டனோன் ஒரு நான்கு உறுப்பு வளைய கீட்டோன் (வளைய ஆல்கனோன்) ஆகும். அறை வெப்பநிலையில் நிறமற்று எளிதில் ஆவியாகக்கூடிய ஒரு திரவமாகக் காணப்படுகிறது.  வளைய புரோப்பனோன் அதிக உணர்திறன் கொண்டதாக இருப்பதால், வளையபியூட்டனோன்  எளிதில் கையாளக்கூடிய மிகச்சிறிய வளைய கீட்டோன் ஆகும்.

## தயாரிப்பு

உருசிய வேதியியலாளர் நிகோலாய் கிசுனர் முதன்முதலில் வளையபியூட்டேன் கார்பாக்சிலிக் அமிலத்திலிருந்து குறைந்த அளவில் வளையபியூட்டேனை தயாரித்தார்.  பல படிகளைக் கொண்ட கிசுனரின் செயல்முறை சிக்கலானதாகவும் திறனற்றதாகவும் இருந்தது; அதன் பின்னர், இதைவிட திறமையான, அதிக விளைச்சல் தரும் தொகுப்பு முறைகள் உருவாக்கப்பட்டுள்ளன.

ஐந்து-கார்பன் கட்டுமானக் கூறுகளைச் சிதைப்பதும் ஓர் உத்தியாகும். உதாரணமாக, வளையபியூட்டேன் கார்பாக்சிலிக் அமிலத்தின் ஆக்சிசனேற்ற கார்பாக்சில் நீக்க வினை மற்ற வினைப்பொருட்கள் மற்றும் முறைகளைப் பயன்படுத்துவதன் மூலம் மேம்படுத்தப்பட்டது.

பி. லிப் மற்றும் ஆர். கோசுடர் ஆகியோர் வளையபியூட்டனோனைத் தயாரிப்பதற்கான ஒரு புதிய, மிகவும் திறமையான முறையை கண்டறிந்தனர். டை எத்தில் ஈதரில் உள்ள ஈரசோமீத்தேன் கரைசல் கீட்டீனுடன் வினைபுரிகிறது. இந்த வினை, ஆரம்பத்தில் உருவாகும் வளையபுரோப்பனோன் இடைநிலைச் சேர்மத்தின் வளைய விரிவாக்கத்தை அடிப்படையாகக் கொண்டது. இதில் மூலக்கூறு நைட்ரசன் பிரிந்து வெளியேற்றப்படுகிறது:

:

14C-குறியிடப்பட்ட ஈரசோமீத்தேன் பயன்படுத்திய ஒரு வினை மூலம் வினை வழிமுறை உறுதிப்படுத்தப்பட்டது.

எளிதில் கிடைக்கக்கூடிய மெத்திலீன் வளையபுரோப்பேனின் எப்பாக்சிடேற்றம் மூலம் உருவாகும் ஆக்சாசிபைரோபெண்டேனை, இலித்தியம் அயோடைடு வினையூக்கியின் உதவியுடன் மறுசீரமைப்பு செய்வது வளையபியூட்டனோன் தயாரிக்கும் மற்றொரு தொகுப்பு முறையாகும்.:

:  
1,3-டைத்தியேனை 1-புரோமோ-3-குளோரோபுரோப்பேன் கொண்டு ஈரால்கைலேற்றம் செய்து, பின்னர் பாதரச குளோரைடு (HgCl2) மற்றும் காட்மியம் கார்பனேட்டு (CdCO3) ஆகியவற்றைப் பயன்படுத்தி கீட்டோனாக மாற்றுவதன் மூலமும் வளையபியூட்டனோனை இரண்டு படி செயல்முறையில் தயாரிக்கலாம்.

வளையபியூட்டனோன்கள் ஓமோ-பாவோர்சுக்கி மறுசீரமைப்பின் இடைநிலைச் சேர்மங்களாகும்.  மேலும் கெல்சோயீன் தொகுப்பு வினையில் உள்ளதைப் போல, மின்னணு மிகுபொருள்கள் இல்லாதபோது அவற்றை தனிமைப்படுத்த முடியும்.

## வினைகள்
சுமார் 350 °செல்சியசு வெப்பநிலையில், வளையபியூட்டனோன் எத்திலீன் மற்றும் கீட்டீனாகச் சிதைவடைகிறது.  இந்த [2+2] வளைய நீக்க வினைக்கான கிளர்வு ஆற்றல் 52 கிலோகலோரி/மோல் ஆகும். இதன் தலைகீழ் வினையான, கீட்டீன் மற்றும் எத்திலீனின் [2+2] வளையச் சேர்க்கை வினை இதுவரை கவனிக்கப்படவில்லை.

:

## மேலும் காண்க
* வளையபுரோப்பனோன்
* வளையபெண்டனோன்

## மேற்கோள்கள்


பகுப்பு:வளைய ஆல்கனோன்கள்
பகுப்பு:வளைய பியூட்டேன்கள்
வளையபியூட்டேன்கார்பாக்சிலிக் அமிலம்

**வளையபியூட்டேன்கார்பாக்சிலிக் அமிலம்** (*Cyclobutanecarboxylic acid*) என்பது C4H7CO2H என்ற மூலக்கூற்று வாய்ப்பாட்டைக் கொண்ட ஒரு கரிமச் சேர்மமாகும். நிறமற்றதாகவும், எளிதில் ஆவியாகாத ஒரு திரவமாகவும் காணப்படுகிறது. 1,1-வளையபியூட்டேன்டைகார்பாக்சிலிக் அமிலத்தின் கார்பாக்சில் நீக்கத்தின் மூலம் இதை தயாரிக்கலாம். வளையபியூட்டேன்கார்பாக்சிலிக் அமிலம் கரிமத் தொகுப்பு வினைகளில் ஓர் இடைநிலைச் சேர்மமாகப் பயன்படுகிறது. உதாரணமாக, இது வளையபியூட்டைலமீன் தயாரிப்பதற்கான ஒரு முன்னோடிச் சேர்மமாகும்.

## மேற்கோள்கள்


பகுப்பு:வளைய பியூட்டேன்கள்
பகுப்பு:கார்பாக்சிலிக் அமிலங்கள்
பக்கிங்காம் மற்றும் கர்னாடிக் மில்

**பக்கிங்காம் மற்றும் கர்னாடிக் ஆலை** (*Buckingham and Carnatic Mills*), இதனை சுருக்கமாக **பி & சி மில்** அழைப்பர். துணிகள் நெய்யும் இவ்வாலையை தற்கால சென்னை நகரத்தில் பின்னி அண்டு கோ நிறுவனத்தால் 1914ஆம் ஆண்டில் நிறுவப்பட்டது. இதுவே இந்தியாவின் முதல் துணி நெசவு ஆலை ஆகும். இந்த ஆலையின் தொழிலாளர்களுக்காக இந்தியாவின் முதல் தொழிலாளர்கள் சங்கம் *பி. பி. வாடியா* மற்றும் திரு. வி. கலியாணசுந்தரனார் தலைமையில் 1918 ஏப்ரல் 27 அன்று சென்னையில்  தொடங்கப்பட்டது.  

இவ்வாலை கணக்கு வைத்திருந்த அர்பத்நாட் வங்கி வீழ்ச்சி அடைந்ததால் இதன் நிதிநிலை நலிவுற்றது. 1996ல் இவ்வாலை தொடர் நட்டம் காரணமாக மூடப்பட்டது. 
தற்போது இவ்வாலை வளாகத்தில் கொள்கலன்கள் நிறுத்துமிடமாகவும், திரைப்பட படப்பிடிப்பு தளமாகவும் பயன்பாட்டில் உள்ளது.

## வரலாறு
அன்றைய சென்னை நகரத்தின் மிகப்பெரிய தனியார் நிறுவனங்களில் ஒன்றான  [பின்னி நிறுவனத்தால், [பெரம்பூர், வேப்பேரி மற்றும் பேசின் பாலம் ஆகியவற்றுக்கு இடைப்பட்ட பகுதியில் பக்கிங்காம் ஆலை எனும் தனது சொந்த ஜவுளி ஆலையை நிறுவியது.இந்நிறுவனம் 1876 ஆகஸ்டு 17 அன்று பதிவு செய்யப்பட்டு 1878ஆம் ஆண்டு சனவரி மாதம் செயல்படத் தொடங்கியது.கர்நாடிக் ஆலை 1881 சூன் 30 அன்று நிறுவப்பட்டது. இந்த இரண்டு நிறுவனங்களும் 1920ல் ஒன்றிணைக்கப்பட்டு பக்கிங்காம் மற்றும் கர்னாடிக் ஆலை எனும் பெயரில் 1914ஆம் ஆண்டு முதல் செயல்படத் தொடங்கியது. பின்னி நிறுவனம் 1884ஆ, ஆம் ஆண்டில் பெங்களூரில் கம்பளி, பருத்தி மற்றும் பட்டு ஆலைகளையும் தொடங்கியது. இந்த ஆலை 1970ஆம் ஆண்டு வரை வெற்றிகரமாகச் செயல்பட்டது. அதன் பிறகு சரிவு ஏற்பட்டது. பெரும் நஷ்டத்தில் இயங்கிய இந்த ஆலை இறுதியாக 1996ஆம் ஆண்டில் மூடப்பட்டது.

## சென்னை தொழிலாளர் சங்கம்
 
இந்தியாவின் முதல் தொழிலாளர் சங்கமான சென்னை தொழிலாளர் சங்கம் (MLU), *பி. பி. வாடியா* மற்றும் திரு. வி. கலியாணசுந்தரனார் ஆகியோரால் 1918 ஏப்ரல் 27 அன்று  பக்கிங்காம் & கர்நாடிக் ஆலைகளின் தொழிலாளர்களின் நலனுக்காக நிறுவப்பட்டது.
## வேலை நிறுத்தப் போராட்டம்

தொழிலாளர் சங்கம் தொடங்கிய மூன்றாம் ஆண்டில் பக்கிங்காம் மற்றும் கர்னாடிக் மில் தொழிலாளர்கள் **பணிக்கொடை**  (Gratuity) மற்றும் **அரிசிப் படி** (Rice Allowance) கோரி கோரிக்கை வைத்தனர். ஆனால் ஆலை நிர்வாகம் தொழிலாளர்களின் கோரிக்கை ஏற்கவில்லை.  எனவே 1921ஆம் ஆண்டில் வேலை நிறுத்தப் போராட்டம் செய்தனர்.இபோராட்டம் ஆறு மாத காலம் நீட்டித்தது.

## மேற்கோள்கள்

பகுப்பு:இந்தியவில் நெசவு ஆலைகள்
பகுப்பு:தமிழ்நாட்டில் நெசவுத் தொழில்
பகுப்பு:சென்னை
சென்னைத் தொழிலாளர் சங்கம்

**சென்னைத் தொழிலாளர் சங்கம்** (*Madras Labour Union*) என்பது இந்தியாவில் முதன்முதலாக நிறுவப்பட்ட தொழிற்சங்கம் ஆகும். இச்சங்கம் 1918 ஆம் ஆண்டு ஏப்பிரல் 4-ஆம் நள் சென்னை பக்கிங்காம் மற்றும் கர்னாடிக் மில் தொழிலாளர்களின் நலனுக்காக பி. பி. வாடியா, திரு. வி. கலியாணசுந்தரனார் ஆகியோர் தலைமையில் நிறுவப்பட்டது. 1931 ஆம் ஆண்டில் சென்னைத் தொழிலாளர் சங்கத்திற்கு சொந்தக் கட்டடம் திறக்கப்பட்டது. திரு. வி. க. சங்கத்திற்குத் தலைவராகவும், பின்னர் கௌரவத் தலைவராகவும் அவர் 1953 இல் இறக்கும் வரை பணியாற்றினார். அவருக்குப் பின்னர் எஸ். சி. சி. அந்தோனிப்பிள்ளை தலைவராகவும், எஸ். பக்கிரிசாமிப் பிள்ளை பொதுச் செயலாளராகவும் பணியாற்றினர்.

## வேலை நிறுத்தப் போராட்டம்
தொழிலாளர் சங்கம் தொடங்கிய மூன்றாம் ஆண்டில் பக்கிங்காம் மற்றும் கர்னாடிக் மில் தொழிலாளர்கள் பணிக்கொடை மற்றும் அரிசிப் படி கோரிக் கோரிக்கை வைத்தனர். ஆனால் ஆலை நிர்வாகம் தொழிலாளர்களின் கோரிக்கை ஏற்கவில்லை. எனவே 1921ஆம் ஆண்டில் வேலை நிறுத்தப் போராட்டம் செய்தனர். 

பி & சி ஆலைத் தொழிலாளர்கள் வேலை நிறுத்தப் போராட்டத்திற்கு சென்னை தொழிலாளர் சங்கத் தலைவர்  திரு. வி. கலியாணசுந்தரனார் தலைமை தாங்கினார். இந்திய தேசிய காங்கிரசு தலைவர் இராஜாஜி 10 சூலை 1921 அன்று பி & சி தொழிலார்களின் போராட்டத்திற்கு ஆதரளித்தார். 

வேலைநிறுத்தம் ஆறு மாதங்களுக்கு நீடித்தது. 29 ஆகஸ்டு 1921 அன்று, காவல் துறையின் துப்பாக்கிச் சூட்டில் 1 பெண் உள்பட 6 ஆண் தொழிலாளர்கள் கொல்லப்பட்டனர். அனைத்து நீதிக் கட்சி மற்றும்  இந்திய தேசிய காங்கிரஸ் தலைவர்கள் பி & சி தொழிலாளர்கள் வேலை நிறுத்தத்திற்கு ஆதரவு வழங்கினர்.

இந்த வேலைநிறுத்தத்தில் கலந்து கொண்ட பட்டியல் சமூகத் தொழிலாளர்கள் மற்றும் கிருத்துவத் தொழிலாளர்கள் பசிக் கொடுமையால் வேலை நிறுத்தப் போராட்டத்திலிருந்து விலகி மீண்டும் பணிக்குத் திரும்பினர்.

இதனால்  சாதி இந்துக்கள் மற்றும் பட்டியல் சமூகத் தொழிலார்கள் & இந்தியக் கிறிஸ்தவர்கள் இடையே மோதல்கள் உருவானது. 1923ல் பட்டியல் சமூகத் தலைவர் எம். சி. இராஜா  நீதிக் கட்சியுடனான தன் உறவை முழுமையாக துண்டித்துக் கொண்டார்.

இந்த வேலைநிறுத்தம் இறுதியில்  29 ஆகஸ்டு 1921 அன்று சி. நடேச முதலியாரின் மத்தியஸ்தம் மூலம் முடிவடைந்தது. ஒரு சிலரைத் தவிர, ஆலை நிர்வாகம் வேலைநிறுத்தத்தில் ஈடுபட்ட தொழிலாளர்களில் பெரும்பாலானோரை மீண்டும் பணியில் சேர்க்கவில்லை.

## மேற்கோள்கள்

பகுப்பு:இந்திய தொழிற்சங்கங்கள்
சந்தீப்பு

**சந்தீப்பு** (*Sandeep*) என்பவர் இந்தியாவைச் சேர்ந்த மாற்றுத்திறனாளி தடகள வீரர் ஆவார். 2001 ஆம் ஆண்டு செப்டம்பர் மாதம் 30 ஆம் தேதியன்று இவர் பிறந்தார். ஓட்டப் பந்தயப் போட்டிகளில் பங்கேற்கும் இவர் டி44 வகை மாற்றுத்திறனாளிகள் வகைப்பாட்டில் இவர் இடம்பெற்றுள்ளார். டி44 என்பது மாற்றுத்திறனாளி தடகளத்திற்கான ஒரு வகைப்பாடாகும். முழங்காலுக்குக் கீழே ஒரு கால் துண்டிக்கப்பட்டவர் அல்லது ஒன்று அல்லது இரண்டு கால்களிலும் மிதமான குறைபாட்டுடன் நடக்கக்கூடிய ஒரு தடகள வீரர் ஆகியோருக்கு இந்த வகைப்பாடு பொருந்தும். 

## தொழில்
2025 ஆம் ஆண்டு ஆகத்து மாதத்தில் நடைபெற்ற 2025 உலக இணை தடகள வாகையாளர் போட்டிகளில் இந்தியாவைப் பிரதிநிதித்துவப்படுத்த சந்தீப் தேர்ந்தெடுக்கப்பட்டார். 200 மீட்டர் ஓட்டப்பந்தயத்தின் டி44 பிரிவில் வெண்கலப் பதக்கம் வென்றார். இதுவே இவரது முதல் பன்னாட்டு பதக்கமாகும்.

## மேற்கோள்கள்

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:மாற்றுத் திறனாளர் விளையாட்டுகள்
பகுப்பு:இந்திய ஓட்ட வீரர்கள்
செர்வின் செபாசுட்டியன்

**செர்வின் செபாசுட்டியன்** (*Servin Sebastian*) என்பவர் இந்தியாவைச் சேர்ந்த  நடைப்பந்தய தடகள வீரர் ஆவார். 1999 ஆம் ஆண்டு நவம்பர் மாதம் 26 ஆம் தேதியன்று இவர் பிறந்தார். 2025 ஆம் ஆண்டு நடைபெற்ற ஆசிய வாகையாளர் போட்டியில் 20 கி.மீ நடைப்பந்தயப் போட்டியில் கலந்து கொண்டார். தனது தனிப்பட்ட சிறந்த நேரத்தைப் பதிவு செய்து வெண்கலப் பதக்கம் வென்றார். தகுதி பெற்ற போதிலும், 2024 பாரிசு ஒலிம்பிக் போட்டியில் பங்கேற்கும் வாய்ப்பை இவர் இழந்தார். அதன் பிறகு, தனது தனிப்பட்ட சிறந்த நேரத்தை இரண்டு முறை மேம்படுத்தியுள்ளார்.  உத்தரகாண்டில் நடைபெற்ற 2025 இந்திய தேசிய விளையாட்டுப் போட்டிகளில் ஒரு போட்டி சாதனையை நிகழ்த்தினார். 2025 ஆசிய வாகையாளர் போட்டியில் வெண்கலப் பதக்கம் வென்றார்.  இடைப்பட்ட காலத்தில் சண்டிகரில் நடைபெற்ற இந்திய திறந்த நிலை போட்டியாளர்கள் போட்டியிலும்  வெற்றி பெற்றார்.

## மேற்கோள்கள்

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:ஆசிய வாகையாளர் தடகளப் போட்டிகள்
பகுப்பு:இந்தியத் தடகள வீரர்கள்
பகுப்பு:தமிழக விளையாட்டு வீரர்கள்
பகுப்பு:திருச்சி மாவட்ட மக்கள்
பி. கே. பிரியா

**பி. கே. பிரியா** (*P. K. Priya*) என்பவர் இந்தியாவைச் சேர்ந்த  ஒரு தடகள வீராங்கனையாவார். பிரேமச்சந்திரம் காஞ்சனா பிரியா என்ற பெயராலும் அறியப்படுகிறார். 1988  ஆம் ஆண்டு ஏப்ரல் மாதம் 29 ஆம் தேதியன்று இவர் பிறந்தார். 2010 ஆம் ஆண்டு தில்லியில் நடைபெற்ற பொதுநலவாய விளையாட்டுப் போட்டிகளில், கீதா சத்தி, இசுராபனி நந்தா மற்றும் எச். எம். ஜோதி ஆகியோருடன் இணைந்து பெண்களுக்கான 4 × 100 மீ தொடர் ஓட்டத்தில் வெண்கலப் பதக்கம் வென்ற அணியில் இவர் ஒரு உறுப்பினராக இருந்தார். குவாங்சோவில் நடைபெற்ற 2010 ஆசிய விளையாட்டுப் போட்டிகளில், 5ஆவது இடத்தைப் பிடித்த பெண்களுக்கான 4 × 100 மீ தொடர் ஓட்ட அணியில் இவர் ஒரு உறுப்பினராக இருந்தார்.  குவாங்சோவில் நடைபெற்ற 2009 ஆசிய தடகள வாகையாளர் போட்டிகளிலும், இவர் பெண்களுக்கான 4 × 100 மீ தொடர் ஓட்ட அணியில் ஒரு உறுப்பினராக இருந்தார்.

## மேற்கோள்கள்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் குறுந்தொடரோட்ட வீரர்கள்
பகுப்பு:இந்தியப் பெண் விளையாட்டு வீரர்கள்
திலீப் காவிட்டு

**திலீப் காவிட்டு** (*Dilip Gavit*) என்பவர் இந்தியாவின் மகாராட்டிர மாநிலத்தைச் சேர்ந்த ஒரு மாற்றுத்திறனாளி தடகள வீரராவார். 2003 ஆம் ஆண்டு ஏப்ரல் மாதம் 21 ஆம் தேதியன்று இவர் பிறந்தார். ஆண்களுக்கான 400 மீட்டர் டி47 பிரிவில் போட்டியிடுகிறார். டி47 என்பது மாற்றுத்திறனாளி தடகள வீரர்களுக்கான ஒரு மாற்றுத்திறன் விளையாட்டு வகைப்பாடாகும். முழங்கை அல்லது மணிக்கட்டுக்குக் கீழே உறுப்பு துண்டிக்கப்பட்ட அல்லது குறைபாடு உள்ள போட்டியாளர்கள் இப்பிரிவில் இடம்பெறுகின்றனர். பாரிசு நகரத்தில் நடைபெற்ற 2024 கோடைக்கால இணை ஒலிம்பிக் போட்டிகளில் இந்தியாவைப் பிரதிநிதித்துவப்படுத்த இவர் தகுதி பெற்றார். சிறந்த நேரத்தில்  ஓடி, இறுதிப் போட்டிக்கு மூன்றாவது இடத்தைப் பிடித்து தகுதி பெற்றார்.

## வாழ்க்கைக் குறிப்பு
காவிட்டு மகாராட்டிராவின் நாசிக் மாவட்டத்தைச் சேர்ந்தவர். இவரது வலது கை முழங்கைக்குக் கீழே துண்டிக்கப்பட்டுள்ளது. நாசிக் மாவட்டத்தின் சுர்கானா தாலுக்காவில் உள்ள சகீத் பகத் சிங் பள்ளியில் தனது பள்ளிப் படிப்பை முடித்தார். தேசியப் பயிற்சியாளர் வைச்சநாத் காலேவின் கீழ் பயிற்சி பெற்றார்.

## தொழில்
சீனாவின் காங்சூ நகரத்தில் நடைபெற்ற 2022 ஆசிய இணை விளையாட்டுப் போட்டிகளில் காவிட்டு  ஒரு தங்கப் பதக்கத்தை வென்றார். தற்செயலாக, இது பாரா விளையாட்டுப் போட்டிகளில் இந்தியாவுக்கான 100 ஆவது பதக்கமாக அமைந்தது.  முன்னதாக, புனேயில் நடைபெற்ற 2019 கேலோ இந்தியா விளையாட்டுப் போட்டிகளில், 4 × 400 மீட்டர் தொடர் ஓட்டத்தில் வெண்கலப் பதக்கம் வென்ற மகாராட்டிரா அணியில் இவர் ஒரு பகுதியாக இருந்தார். 2023 பாரிசு உலக பாரா தடகள வாகையாளர்  போட்டிகளில் இந்தியாவைப் பிரதிநிதித்துவப்படுத்தினார். அங்கு 2023 ஆம் ஆண்டு சூலை மாதம் ஒலிம்பிக் போட்டிகளுக்கான தகுதி இடத்தைப் பெற்றார்.

## மேற்கோள்கள்

பகுப்பு:2003 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
பகுப்பு:மகாராட்டிர விளையாட்டு வீரர்கள்
பகுப்பு:இந்தியக் குறுந்தொடரோட்ட வீரர்கள்
கார்த்திக் குமார் (தடகளம்)

**கார்த்திக் குமார்** (*Kartik Kumar*) என்பவர் இந்தியாவின் (பிறப்பு 12 மே 1999)  நீண்ட தூர ஓட்டப்பந்தய வீரர் ஆவார்.  1999 ஆம் ஆண்டு மே மாதம் 12 ஆம் தேதியன்று இவர் பிறந்தார். 2022 ஆம் ஆண்டு நடைபெற்ற ஆசிய விளையாட்டுப் போட்டிகளில் ஆண்களுக்கான 10,000 மீட்டர் ஓட்டப் பந்தயத்தில் வெள்ளிப் பதக்கம் வென்றார்.

2025 ஆம் ஆண்டு நவம்பர் மாதத்தில் மெத்தாண்டியனோன், சுடானோசோலோல், குளோசுடெபோல் மற்றும் டெசுட்டோசுடிரோன் ஆகியவற்றுக்கான ஊக்கமருந்துப் பரிசோதனையில் தோல்வியடைந்ததைத் தொடர்ந்து, அமெரிக்காவின் ஊக்கமருந்து தடுப்பு முகமையால் இவருக்கு 2025 ஆம் ஆண்டு ஏப்ரல் மாதம் முதல் பின்னோக்கிச் செல்லுபடியாகும் வகையில் மூன்று ஆண்டு தடை விதிக்கப்பட்டது.  போட்டிக்கு வெளியேயான இந்தப் பரிசோதனைகள் 2025 ஆம் ஆண்டின் தொடக்கத்தில் அமெரிக்காவின் கொலராடோ சிபிரிங்சு நகரத்தில் நடைபெற்றன.

## மேற்கோள்கள்

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
பகுப்பு:உத்தரப் பிரதேச நபர்கள்
பகுப்பு:இந்திய ஓட்ட வீரர்கள்
டிரையாக்டைல்பாசுபீன் செலீனைடு

**டிரையாக்டைல்பாசுபீன் செலீனைடு** (*Trioctylphosphine selenide*) என்பது C24H51PSe என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். SeP(C8H17)3 என்ற கட்டமைப்பு வாய்ப்பாட்டாலும் இதை அடையாளப்படுத்தலாம். காட்மியம் செலீனைடு தயாரிப்பில் செலீனியத்தின் மூலப்பொருளாக இச்சேர்மம் பயன்படுத்தப்படுகிறது. டிரையாக்டைல்பாசுபீன் செலீனைடு வெள்ளை நிறத்துடன் காற்றில் நிலைத்தன்மை கொண்ட திடப்பொருளாகக் காணப்படுகிறது. கரிமபாசுபரசு சேர்மமான இது கரிமக் கரைப்பான்களில் கரையும். இதன் மூலக்கூறில் ஒரு நான்முகி வடிவ பாசுபரசு மையம் உள்ளது.

## தயாரிப்பு
டிரையாக்டைல்பாசுபீன் செலீனைடு பொதுவாக டிரையாக்டைல்பாசுபீனை தனிமநிலை செலீனியத்துடன் சேர்த்து ஆக்சிசனேற்றம் செய்வதன் மூலம் தயாரிக்கப்படுகிறது:
::P(C8H17)3 + Se → SeP(C8H17)3
பெரும்பாலும் இந்த வினை டிரையாக்டைல்பாசுபீன் செலீனைடு  சேர்மத்தை தனிமைப்படுத்தாமலேயே நடத்தப்படுகிறது.

## பயன்கள்
டிரையாக்டைல்பாசுபீன் ஆக்சைடு கொண்ட ஒரு கரைசலில், டிரையாக்டைல்பாசுபீன் செலீனைடு சேர்மமானது டைமெத்தில்காட்மியத்துடன் வினைபுரிந்து காட்மியம் செலீனைடை உருவாக்குகிறது. இந்த வினை இரண்டு படிகளில் நிகழ்வதாகக் கருதப்படுகிறது; முதலில் காட்மியம் உலோகம் உருவாகி, பின்னர் அது டிரையாக்டைல்பாசுபீன் செலீனைடால் ஆக்சிசனேற்றம் செய்யப்படுகிறது.   இதேபோல், இது ஈய செலீனைடை உற்பத்தி செய்யவும் பயன்படுத்தப்பட்டுள்ளது.

## மேற்கோள்கள்

பகுப்பு:செலீனைடுகள்
பகுப்பு:கரிமபாசுபரசு சேர்மங்கள்
சாம்ராலா

**சாம்ராலா** (*Samrala*) என்பது இந்தியாவின் பஞ்சாப் மாநிலத்தில் உள்ள லூதியானா மாவட்டத்தில் அமைந்துள்ள ஒரு நகரமும் நகராட்சி மன்றமும் ஆகும். மாவட்டத் தலைமையகமான லூதியானாவிலிருந்து கிழக்கே சுமார் 35 கி.மீ. தொலைவில், சண்டிகர் செல்லும் நெடுஞ்சாலையில் அமைந்துள்ளது. சாம்ராலா ஒரு மூன்றாம் வகுப்பு நகராட்சியாகும். இந்த நகரத்தில் அமைந்துள்ள பழமையான தாலுகா அலுவலகத்திற்காகவும் இது அறியப்படுகிறது. சாம்ராலா என்ற பெயர் சாமா மற்றும் ராலா என்ற இரண்டு சகோதரர்களின் பெயரிலிருந்து வந்ததாக நம்பப்படுகிறது.

## புவியியல்
. என்ற புவியியல் ஆள்கூறுகளில் சாம்ராலா கிராமம் கடல் மட்டத்திலிருந்து  249 மீட்டர் (816 அடி) உயரத்தில் அமைந்துள்ளது.

## மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி சாம்ராலா கிராமத்தில் மொத்தம் 19,678 பேர் வாழ்ந்தனர். இம்மக்கள் தொகையில் ஆண்களின் எண்ணிக்கை 10,375 ஆகவும் பெண்களின் எண்ணிக்கை 9303 ஆகவும் இருந்தது.

சாம்ராலா கிராமத்தில் 0-6 வயதுக்குட்பட்ட குழந்தைகளின் மக்கள் தொகை 2008 ஆகும்.  இது கிராமத்தின் மொத்த மக்கள் தொகையில் 10.20% ஆகும். சாம்ராலா கிராமத்தின் சராசரி பாலின விகிதம் 897 ஆகும். இது பஞ்சாப் மாநிலத்தின் சராசரியான 895-என்பதைவிட அதிகமாகும். மக்கள் தொகை கணக்கெடுப்பின்படி சாம்ராலாவின்  குழந்தை பாலின விகிதம் 803 ஆகும். இது பஞ்சாபின் சராசரியான 846-என்பதைவிட குறைவாகும்.

சாம்ராலாவில் பட்டியல் சாதியினரின் மக்கள் தொகை கணிசமாக உள்ளது. சாம்ராலாவின் மொத்த மக்கள் தொகையில் பட்டியல் சாதியினர் 29.11% ஆக உள்ளனர். சாம்ராலாவில் தற்போது பட்டியல் பழங்குடியினர் யாரும் இல்லை.

2011 மக்கள் தொகை கணக்கெடுப்பின்படி, சாம்ராலா நகரத்தில் உள்ள பல்வேறு மதக் குழுக்களின் மக்கள் தொகையை கீழேயுள்ள அட்டவணை காட்டுகிறது.

## அரசியல்
இந்த நகரம் சாம்ராலா சட்டமன்றத் தொகுதியின் ஒரு பகுதியாகும்.
## மேற்கோள்கள்

## வெளி இணைப்புகள்
*  Municipal Council Samrala
*  Allahabad Bank, Samrala
*  List of Villages in Samrala Tehsil

பகுப்பு:பஞ்சாப் மாநிலத்திலுள்ள கிராமங்கள்
பகுப்பு:லூதியானா மாவட்டம்
ஆக்டாகுளோரோசைக்ளோபியூட்டேன்

**ஆக்டாகுளோரோசைக்ளோபியூட்டேன்** (*Octachlorocyclobutane*) என்பது C4Cl8 என்ற மூலக்கூற்று வாய்ப்பாட்டைக் கொண்ட ஒரு கரிமச் சேர்மமாகும்.  கார்பன் மற்றும் குளோரின் ஆகியவற்றைக் கொண்ட ஒரு கரிமகுளோரின் சேர்மமான இதில் ஒரு வளையபியூட்டேன் வளையம் உள்ளது. வளையத்தில் உள்ள எட்டு ஐதரசன் அணுக்களும் எட்டு குளோரின் அணுக்களால் பதிலீடு செய்யப்பட்டுள்ளன. ஒவ்வொரு கார்பன் அணுவும் இரண்டு குளோரின் அணுக்களுடன் பிணைக்கப்பட்டுள்ளது.

## மேற்கோள்கள்


பகுப்பு:கரிமகுளோரைடுகள்
பகுப்பு:வளைய பியூட்டேன்கள்
தமிழ்ப்பண்

**பண்** என்பது பாடலுக்குக் கூட்டும் இசை. பண் என்னாம் பாடற்கு இயைபு இன்றேல் கண் என்னாம் கண்ணோட்டம் இல்லாத கண் என்று கூறும் திருக்குறளில்  இதனை உணரமுடிகிறது. **தமிழ்ப்பண்** என்பது **[https://ta.wikipedia.org/wiki/%E0%AE%A4%E0%AE%AE%E0%AE%BF%E0%AE%B4%E0%AE%BF%E0%AE%9A%E0%AF%88_(%E0%AE%9A%E0%AF%82%E0%AE%9F%E0%AE%BE%E0%AE%AE%E0%AE%A3%E0%AE%BF_%E0%AE%A8%E0%AE%BF%E0%AE%95%E0%AE%A3%E0%AF%8D%E0%AE%9F%E0%AF%81_%E0%AE%B5%E0%AE%BF%E0%AE%B3%E0%AE%95%E0%AF%8D%E0%AE%95%E0%AE%AE%E0%AF%8D) | தமிழிசை]**. **தமிழர் இசை**. **தமிழர் பாடிய இசை**. சூடாமணி நிகண்டு தமிழர் பாடிய ஏழிசைப் பாடல் பற்றி ஒப்பிட்டு நோக்கி உணரத்தக்க தெளிவான விளக்கம் ஒன்றைத் தருகிறது.   இந்த நூல் தரும் விளக்கங்களை இங்கு வகைப்படுத்திக் காணலாம்.

## பண், திறம்
:ஏழு இசை நரம்புகளும் இயங்கப் பாடுவது பண்.
:சில நரம்பிசைகள் இயங்காமல் கூட்டும் இசை திறம்
## ஏழிசைப்பண்
இந்த அட்டவணை ஏழிசைப் பண்களின் ஒலி எப்படி இருக்கும் என ஓரளவு உணரவைக்கிறது. 

## மேற்கோள்

பகுப்பு:இசை
லிங்கசமுத்திரம்

**லிங்கசமுத்திரம்** (*Lingasamudram*) என்பது இந்தியாவின் தென் மாநிலமான ஆந்திரபிரதேசத்தின் பிரகாசம் மாவட்டத்தில் உள்ள ஒரு கிராமமாகும் . இது கந்துகூர் வருவாய் பிரிவில் உள்ள, லிங்கசமுத்திரம் மண்டலத்தில் அமைந்துள்ளது.
## அரசியல்
இந்த கிராமமானது கந்துகூர் சட்டமன்றத் தொகுதிக்கும், நெல்லூர் மக்களவைத் தொகுதிக்கும் உட்பட்டது.

## மேற்கோள்கள்

பகுப்பு:பிரகாசம் மாவட்டத்திலுள்ள கிராமங்கள்
கார்னரோலி

**கார்னரோலி** *(Carnaroli)* என்பது; வடக்கு இத்தாலியில் உள்ள பாவியா, நோவாரா மற்றும் வெர்செல்லி மாகாணங்களில் பயிரிடப்படும் ஒரு இத்தாலிய நடுத்தர தானிய அரிசி (நெல்) வகையாகும். கார்னரோலி அரிசியில் கஞ்சிப்  போன்ற ரிசோட்டோ செய்வதற்குப் பயன்படுத்தப்படுகிறது. இது பொதுவாகப் பயன்படுத்தப்படும் ஆர்போரியோ அரிசியிலிருந்து அதிக மாவுச்சத்து, உறுதியான அமைப்பு மற்றும் நீளமான தானியங்களைக் கொண்டிருப்பதன் மூலம் வேறுபடுகிறது. அதிக அமிலோசு (மாவுச்சத்து) உள்ளடக்கம் காரணமாக, ரிசோட்டோ தயாரிப்பதற்குத் தேவையான மெதுவான சமையலின் போது, ​​கார்னரோலி அரிசி மற்ற வகை அரிசிகளை விட தனது வடிவத்தை சிறப்பாகத் தக்கவைத்துக் கொள்கிறது. இது இத்தாலிய சமையலில் மிகவும் பரவலாகப் பயன்படுத்தப்படும் அரிசி வகையாகும், மேலும் இது மிகவும் உயர்வாக மதிக்கப்படுகிறது.

## வரலாறு

கார்னரோலியின் வரலாறு தெளிவாக வரையறுக்கப்படவில்லை. பல்வேறு மாகாணங்களில் மேற்கொள்ளப்பட்ட பல முயற்சிகளைத் தொடர்ந்து, வயலோன் மற்றும் லென்சினோ ஆகிய இரண்டு வகைகளுக்கு இடையேயான கலப்பினத்தின் மூலம் 1945-ஆம் ஆண்டில் இது தோன்றியதாக ஆதாரங்கள் குறிப்பிடுகின்றன. இந்த வகை, அந்த நேரத்தில் "என்டே நசியோனாலே இரிசி" (தேசிய அரிசி அமைப்பு) அமைப்பின் தலைவராக இருந்த பேராசிரியர் எமிலியானோ கார்னரோலியின் பெயரால் பெயரிடப்பட்டது.

கார்னரோலி வகையின் முதல் பதிவு, பயிர் வகைப் பதிவேட்டில் 1974 ஆம் ஆண்டு மேற்கொள்ளப்பட்டது, மேலும் அதன் தூய்மையைப் பாதுகாக்கும் பொறுப்பு அச்சில்லே டி வெக்கிக்கு ஒப்படைக்கப்பட்டது. 1983 ஆம் ஆண்டில், பாதுகாப்புப் பணிகள் "என்டே நசியோனாலே இரிசி" என்ற அமைப்புக்கு மாற்றப்பட்ட பிறகு, அது தேசியப் பதிவேட்டில் மீண்டும் பதிவு செய்யப்பட்டது, மேலும் அதன் தூய்மையைப் பாதுகாக்கும் பொறுப்பு அந்த தேசிய அமைப்புக்கே உரியதானது.

இதைப் பெரும்பாலும் ஒரு உயர்தர அரிசி என்றோ அல்லது "அரிசிகளின் ராசா" என்றோ வர்ணிக்கப்படுகிறது.

## மேலும் காண்க

* ஆர்போரியோ
* கலாசுபர்ரா

## சான்றுகள்

பகுப்பு:நெல்
பகுப்பு:நெல் வகைகள்
சிறுமலை பல்லுயிர் பூங்கா

**சிறுமலை பல்லுயிர் பூங்கா** (*Sirumalai Biodiversity Park*) இந்தியாவின் தமிழ்நாடு மாநிலம் திண்டுக்கல் மாவட்டத்தில் உள்ள சிறுமலையில் அமைக்கப்பட்டு வருகிறது. தென்மலைப் பகுதியில் ரூ.5 கோடி மதிப்பில் இப்பல்லுயிர் பூங்கா அமைக்கப்பட்டு வருகிறது. நடைபாதை,  உயர் கோபுரம், பட்டாம்பூச்சி பூங்கா உள்ளிட்டவை பூங்காவில் இடம் பெறுகின்றன.

## சிறுமலை
திண்டுக்கல்-நத்தம் சாலையில் திண்டுக்கல்லில் இருந்து 25 கிலோ மீட்டர் தூரத்தில் சிறுமலை உள்ளது. கடல் மட்டத்தில் இருந்து 1600 மீட்டர் உயரத்தில் காணப்படுகிறது. சிறுமலை வாழை புவிசார் குறியீடும் பெற்றுள்ளது. மலைக் காய்கறிகளான சவ்சவ், பீன்சு, அவரை எனப் பல்வேறு காய்கறிகள் மட்டுமின்றி எலுமிச்சை, காபி, மிளகு உள்ளிட்ட மலைப் பயிர்களும் பயிரிடப்படுகின்றன. வனப்பகுதியில் காட்டு மாடு, கடமான், காட்டுப் பன்றி உள்ளிட்ட வனவிலங்குகள் அதிகம் உள்ளன.   சிறுமலை வனப்பகுதிக்கு பல்வேறு மாநிலங்களில் இருந்தும் பல்வேறு மாவட்டங்களில் இருந்தும் தினசரி ஏராளமான சுற்றுலா பயணிகள், குடும்பத்துடன் வந்து செல்கின்றனர்.

## திட்டத்தின் நிலை
சிறுமலை பல்லுயிர் பூங்கா 2019 ஆம் ஆண்டு பணிகள் தொடங்கப்பட்டு 3 ஆண்டுகளில் முடிவடைந்து திறக்கப்படும் என அறிவிக்கப்பட்டது. 100 சதவீத பணிகள் முடிவடைந்த பின்னரும் பூங்கா திறக்கப்படாமல் உள்ளது.

## மேற்கோள்கள்

பகுப்பு:திண்டுக்கல் மாவட்டம்
தமிழிசை (சூடாமணி நிகண்டு விளக்கம்)

தமிழிசை பற்றிச் சூடாமணி நிகண்டு கூறும் செய்திகள் இங்குத் தொகுத்துக் கூறப்படுகின்றன.  

**இசைப்பாட்டானது** வரி, இராகம், பண், கேயம், விளி, கொளை, காந்தருவம், கீதம், பாணி, காமரம் சொற்களால் சுட்டப்படும். 

பாலையாழ், குறிஞ்சியாழ், மருதயாழ், செவ்வழியாழ் என்பவை **நால்வகைப் பண்**. 

திறம் என்பது எழுவகைப் பண்ணும் நிரம்பாத **குறைப்பண்** ஓசை.  

அராகம், நேர்திறம், உறுப்பு, குறுங்கலி, ஆசான் என்னும் சொற்கள் **பாலையாழ்த் திற**த்தைக் குறிக்கும். 

நைவளம், காந்தாரம், படுமலை, மருள், அயிர்ப்பு, பஞ்சுரம், மெய், ஆற்றுச் செந்திறம் என்பன **குறிஞ்சியாழ்த் திற**த்தைக் குறிக்கும். 

நவிர், படு, குறிஞ்சி, பியந்தை என்னும் சொற்கள் **மருதயாழ்த் திற**த்தைக் குறிக்கும். 

நேர்திறம், பெயர்திறம், யாமை, சாதாரி என்பன **முல்லையாழ்த் திற**த்தைக் குறிக்கும். 

திறனில்-யாழ், விளரி என்பன **நெய்தல்யாழ்த் திற**த்தைக் குறிக்கும். 

**யாழ் நரம்பு** - 21 நரம்பு கொண்டது பேரியாழ். 16 நரம்பு கொண்டது சகோடயாழ். 14 நரம்பு கொண்டது மகரயாழ். 7 நரம்பு கொண்டது செங்கோட்டியாழ். 

தமிழ்ப்பண் பற்றித் தனியே விளக்கப்பட்டுள்ளது. 

படுமலைப்பாலை, செவ்வழிப்பாலை, செம்பாலை, விளரிப்பாலை, கோடிப்பாலை, மேற்செம்பாலை, அரும்பாலை என்னும் திறம் கொண்டது **பாலையாழ்த் திறம்**. 

யாழை வலிமையாகக் கட்டுவது **திவவு** எனப்படும். யாழில் நரம்பை இறுக்கி முறுக்கும் ஆணியை **மாடகம்** என்பர்

## மேற்கோள்

பகுப்பு:இசை
சிடெரோபைலைட்டு

**சிடெரோபைலைட்டு** (*Siderophyllite*) என்பது  KFe2+2Al(Al2Si2)O10(F,OH)2. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் சிலிக்கேட்டு கனிமங்களின் மைக்கா குழுவில் உள்ள ஓர் அரிய உறுப்பினராகும்.

பன்னாட்டு கனிமவியல் சங்கம் சிடெரோபைலைட்டு கனிமத்தை Sid என்ற குறியீட்டால் அடையாளப்படுத்துகிறது.

இந்த கனிமம் நெஃபெலின் சியனைட்டு நீரற்ற-சோடியம்-பொட்டாசியம்-அலுமினோசிலிகேட்டு புளுட்டானிக் பாறைகளில் மற்றும் கிரானைட்டு மற்றும் அப்லைட்டு வகை தீப்பாறைகளில்  காணப்படுகிறது. கொலராடோவின் பைக்சு பீக்கில் மைக்ரோகிளின் மற்றும் ஆசுட்ரோபில்லைட்டு கனிமங்களுடன் இணைந்து காணப்படுகிறது. கியூபெக்கின் மாண்ட் செயின்ட்-இலேர் மலையில் உள்ள கார பெக்மடைட்டு பாறைகளிலும் காணப்படுகிறது.

முதன்முதலில் 1880-ஆம் ஆண்டில் கொலராடோவின் பைக்சு பீக்கிற்கு அருகிலுள்ள ஒரு பகுதியில் கண்டறியப்பட்டு விவரிக்கப்பட்டது. இதன் பெயர் கிரேக்கச் சொற்களான 'சிடெரோசு' (இரும்பு) மற்றும் 'பில்லான்' (இலை) ஆகியவற்றிலிருந்து பெறப்பட்டது. இதன் பொருள் அதன் இரும்புச்சத்து நிறைந்த கலவை மற்றும் சரியான அடிமட்டப் பிளவு ஆகியவற்றைக் குறிக்கிறது.

## மேற்கோள்கள்

பகுப்பு:இரும்பு(II) கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
புதுஉயிர் ஊழி

**புதுஉயிர் ஊழி / செனோசோயிக் / சீனோசோயிக் ஊழி** (*Cenozoic Era*) என்பது புவித்தோற்ற கால அட்டவணையில், தற்போதைய காலத்தைக் குறிக்கிறது.இது சுமார் 66 மில்லியன் ஆண்டுகளுக்கு முன்பு தொடங்கி இன்று வரை தொடர்கிறது. டைனோசர்களின் அழிவுக்குப் பிறகு, தொடங்கிய இந்தக் காலத்தில் மிகவும் முக்கியமான மாற்றங்கள் நிகழ்ந்து என கணித்துள்ளனர். 'சீனோசோயிக்' என்ற சொல்லுக்கு, 'புதிய உயிர்' என்று பொருள் ஆகும். பாலூட்டிகளின் காலம்: டைனோசர்கள் மறைந்த பிறகு, பாலூட்டிகள் பூமியில் ஆதிக்கம் செலுத்தத் தொடங்கின. சிறிய எலிகள் போன்ற உயிரினங்கள் முதல், இன்றைய பெரி யானைகள், திமிங்கலங்கள், பறவைகள் பரிணாமம் அடைந்தன. கண்டங்களின் நகர்வு மெதுவாக நிகழ்ந்து, நிலப்பரப்பு நிலையை அடைந்தன. குறிப்பாக, இந்தியத் தட்டு, ஆசியத் தட்டுடன் மோதியதால் இமயமலைத்தொடர் உருவானது, இந்தக் காலத்தின் முக்கிய நிகழ்வாகும். இந்த ஊழியானது, மேலும் மூன்று காலங்களாகப் (Paleogene, Neogene, Quaternary)  பிரிக்கப்படுகிறது. இந்த ஊழியின் தொடக்கத்தில், பூமியானது மிகவும் வெப்பமாக இருந்தது. ஆனால், காலம் செல்லச் செல்ல புவி குளிர்ந்து துருவங்களில் பனிப்பாறைகள் உருவாகத் தொடங்கின. அதானல் தாவரங்கள், விலங்குகளின் பரவலில் பெரும் மாற்றங்கள் உருவானது.

## மேற்கோள்கள்

பகுப்பு:நிலவியல் காலங்கள்
தாமிரம்(I) அசிட்டேட்டு

**தாமிரம்(I) அசிட்டேட்டு** (*Copper(I) acetate*) என்பது  C2H3CuO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH3COOCu என்ற கட்டமைப்பு வாய்ப்பாட்டாலும் இதை அடையாளப்படுத்தலாம். அசிட்டிக் அமிலத்தின் தாமிர உப்பாக இது வகைப்படுத்தப்படுகிறது. குப்ரசு அசிட்டேட்டு என்ற பெயராலும் இது அறியப்படுகிறது.

நிலையான சூழ்நிலைகளில், தாமிரம்(I) அசிட்டேட்டு என்பது காற்றில் வினைபுரியும் தன்மையுள்ள நிறமற்ற வெள்ளை நிறத்திலுள்ள ஒரு திடப்பொருளாகும்.

## தயாரிப்பு
தாமிரம் உலோகமும் மற்றும் தாமிரம்(II) அசிடேட்டும் அசிட்டோநைட்ரைலில் வினைபுரிவதன் மூலம் தாமிரம்(I) அசிடேட்டு உற்பத்தி செய்யப்படுகிறது.

## பயன்பாடுகள்
பீனால்களை ஆக்சிசனேற்றம் செய்வதற்கு ஒரு வினையூக்கியாக தாமிரம்(I) அசிட்டேட்டு பயன்படுகிறது. 
 
## மேற்கோள்கள்

பகுப்பு:அசிட்டேட்டுகள்
பகுப்பு:தாமிரம்(I) சேர்மங்கள்
இந்திய அரசியலமைப்புச் சட்டம், பிரிவு 256

**இந்திய அரசியலமைப்பின் பிரிவு 256** (*Article 256 of Indian Constitution*) மூலம் இந்தியாவின் ஒன்றியத்திற்கும் அதன் மாநிலங்களுக்கும் இடையிலான நிர்வாகத் தொடர்பு நிறுவப்படுகிறது. தேசிய ஒற்றுமை மற்றும் ஒருமைப்பாட்டைப் பேணுவதற்காக, மாநில அரசுகள் தங்கள் நிர்வாக அதிகாரங்களை நாடாளுமன்றத்தால் இயற்றப்பட்ட சட்டங்களின்படி பயன்படுத்த வேண்டும்.

## மாநிலங்கள் மற்றும் ஒன்றியத்தின் கடமை
ஒவ்வொரு மாநிலத்தின் நிர்வாக அதிகாரமும், நாடாளுமன்றத்தால் இயற்றப்பட்ட சட்டங்கள் மற்றும் அந்த மாநிலத்தில் பொருந்தக்கூடிய ஏற்கனவே உள்ள சட்டங்களுக்கு இணங்குவதை உறுதிசெய்யும் வகையில் செயல்படுத்தப்பட வேண்டும்; மேலும் அந்த நோக்கத்திற்காகத் தேவையானதாக இந்திய அரசுக்கு தோன்றும் அத்தகைய வழிகாட்டுதல்களை ஒரு மாநிலத்திற்கு வழங்குவதற்கு, இந்திய ஒன்றியத்தின் நிர்வாக அதிகாரம் நீட்டிக்கப்படும்.
## பிரிவு 256க்கான எளிய விளக்கம்
இந்திய அரசியலமைப்பின் பிரிவு 256ன்படி, ஒவ்வொரு மாநிலத்தின் நிர்வாக அதிகாரமும் இந்திய நாடாளுமன்றத்தால் இயற்றப்பட்ட சட்டங்களின்படி செயல்பட வேண்டும். ஒரு மாநிலம் இந்தச் சட்டங்களை முறையாகச் செயல்படுத்தத் தவறும்போது, இணக்கத்தை அமல்படுத்துவதற்காக வழிகாட்டுதல்களை வழங்கும் அதிகாரம் ஒன்றிய அரசுக்கு உள்ளது. நாடு முழுவதும் ஒரு ஒருங்கிணைந்த சட்டக் கட்டமைப்பைப் பராமரிப்பதில் நாடாளுமன்றச் சட்டங்களின் அதிகாரம் இந்தச் பிரிவின் மூலம் எடுத்துக்காட்டப்படுகிறது.
## பிரிவு 256ன் முக்கியத்துவம்
இந்திய அரசியலமைப்பின் பிரிவு 256, இந்தியாவின் கூட்டாட்சி கட்டமைப்பைப் பராமரிப்பதில் ஒரு முக்கியப் பங்கு வகிக்கிறது. மாநிலங்களின் நடவடிக்கைகள் தேசியச் சட்டங்களுக்குத் தடையாக இருக்காது என்பதை இது உறுதி செய்கிறது. இது பின்வருமாறு எடுத்துரைக்கிறது:
### சட்ட அமலாக்கத்தில் சீரான தன்மை
நாடாளுமன்றத்தால் அறிமுகப்படுத்தப்பட்ட சட்டங்கள் நாடு முழுவதும் சீராகச் செயல்படுத்தப்படுவதை இந்த பிரிவு 256 உறுதி செய்கிறது. இதன் மூலம் சட்ட முரண்பாடுகளைத் தடுத்து தேசிய ஒற்றுமையை ஊக்குவிக்கிறது. 
### அதிகார சமநிலை
மாநிலங்களுக்கு வழிகாட்டுதல்களை வழங்கும் இந்திய ஒன்றியத்தின் அதிகாரம், அவற்றின் சுயாட்சியுடன் இணைந்து செயல்படுகிறது. ஏனெனில் நாடாளுமன்றத்தால் இயற்றப்பட்ட சட்டங்களுக்கு இணங்குவதை மட்டுமே மாநில அரசுகள் நடைமுறைப்படுத்த இயலும்.   
### மோதலுக்குத் தீர்வு
ஒரு மாநிலம் தேசியச் சட்டங்களைச் செயல்படுத்தத் தவறும்போது, இந்திய ஒன்றிய  அரசு தலையிடுவதற்கு இது ஒரு வழிமுறையை வழங்குகிறது. இதன் மூலம் நிர்வாக முடக்கங்களைத் தடுத்து, ஆளுகையின் தொடர்ச்சியை உறுதி செய்கிறது.

## 256வது பிரிவின் வளர்ச்சி மற்றும் திருத்தங்கள்
மத்திய-மாநில நிர்வாக உறவுகளை நிர்வகிப்பதில் அரசியலமைப்பை உருவாக்கியவர்கள் பெரும் தொலைநோக்குப் பார்வையுடன் செயல்பட்டதால், 256வது பிரிவு உருவாக்கப்பட்டதிலிருந்து எந்தத் திருத்தங்களுக்கும் உள்ளாகவில்லை. நீதித்துறைத் தீர்ப்புகள் மற்றும் நடைமுறை அரசாங்கப் பயன்பாட்டின் மூலம் இந்தப் பிரிவின் பயன்பாடு காலப்போக்கில் மாறியுள்ளது.
## சுருக்கம்
இந்திய அரசியலமைப்பின் 256வது பிரிவு, மத்திய மற்றும் மாநில அதிகாரங்களுக்கு இடையே அதிகாரச் சமநிலையைப் பேண முயற்சிக்கிறது, மேலும் மாநிலங்கள் கூட்டாட்சி விதிகள் மற்றும் ஒழுங்குமுறைகளுக்குக் கட்டுப்பட்டு நடப்பதற்குத் தேவையான சுதந்திரத்தையும் வழங்குகிறது. இது தேசிய ஒற்றுமையை உறுதிசெய்து, ஒத்துழைப்பை ஊக்குவிக்கிறது.
## மேற்கோள்கள்

பகுப்பு:இந்திய அரசியலமைப்புச் சட்டம்
சுங்கை பீலேக் இடைநிலைப்பள்ளி

**சுங்கை பீலேக் இடைநிலைப்பள்ளி** மலேசியா, சிலாங்கூர் மாநிலத்தில், சிப்பாங் மாவட்டத்தில், சுங்கை பீலேக் நகரில் உள்ளது. இப்பள்ளியில் முதல் படிவம் முதல் ஆறாவது படிவம் வரை மாணவர்கள் படிப்பதற்கான வசதிகள் உள்ளன. சீப்பாங் மாவட்டத்தில் மிகப்பெரிய பள்ளி இதுவே. இப்பள்ளியில் சுமார் 1000 மேற்பட்ட மாணவர்கள் கல்வி கற்கின்றன. சுமார் 50 ஆண்டுகளுக்கு முன்பு இப்பள்ளி கட்டப்பட்டிருகிறது. ஒவ்வோரு ஆண்டும் இப்பள்ளியில் எஸ்.பி.எம் தேர்வில் நிறைய மாணவர்கள் சிறந்த தேர்ச்சி அடைந்துள்ளனர். இதன் அருகில் சுங்கை பீலேக் தமிழ்ப் பள்ளி அமைந்துள்ளது.

பகுப்பு:மலேசியப் பள்ளிகள்
பகுப்பு:சிலாங்கூர்
சிறிய சிவப்பு புள்ளி

thumb|சிங்கப்பூர் விடுதலையின் ௫௦ (50)-ஆம் ஆண்டு விழாவைக் கொண்டாடும் ‘SG50’ குறியீடு

**“சிறிய சிவப்புப் புள்ளி”** (*Little red dot*) அல்லது **“சிவப்புப் புள்ளி”** (*The Red Dot*) என்று அழைக்கப்படும் இது, சிங்கப்பூரைக் குறிக்க ஊடகங்களிலும் அன்றாட உரையாடல்களிலும் பொதுவாகப் பயன்படுத்தப்படும் ஒரு பெயரடை ஆகும். ஆசியாவையும் உலகத்தையும் குறிக்கும் பல வரைபடங்களில் சிங்கப்பூர் ஒரு சிவப்புப் புள்ளியாகக் காட்டப்படுவதையே இது குறிப்பதாகும். சிங்கப்பூரின் முக்கியத் தீவும் அதனைச் சூழ்ந்துள்ள சிறு தீவுகளும் அடங்கிய இந்த இறையாண்மை நாடும் நகர-நாடும் மொத்தம் சுமார் 750 சதுர கிலோமீட்டர் பரப்பளவைக் கொண்டது; தென்கிழக்காசிய அண்டை நாடுகளுடன் ஒப்பிடுகையில் இது மிகச் சிறியது.

தொடக்கத்தில் பிற நாடுகள் சிங்கப்பூரை இழிவாகக் குறிப்பிடப் பயன்படுத்திய இந்தச் சொல், பின்னர் சிங்கப்பூர் அரசியல்வாதிகளாலும் குடிமக்களாலும் பெருமையுடன் ஏற்றுக்கொள்ளப்பட்டு, உடல் அளவில் சிறியதாயினும் நாட்டின் செழிப்பு, முன்னேற்றம், சாதனை ஆகியவற்றின் அடையாளமாக மாற்றப்பட்டது. 2015-ஆம் ஆண்டில், சிங்கப்பூர் தனது விடுதலையின் 50-ஆம் ஆண்டு பொற்கொடியை “SG50” என்ற குறியீட்டைக் சிவப்புப் புள்ளிக்குள் பதித்துக் கொண்டாடியது.

## மேற்கோள்கள்

## வெளி இணைப்புகள்
*"Little red dot" at the Double-Tongued Dictionary
*"Little red dot" at the ''Dictionary of Singlish and Singapore English''

பகுப்பு:சிங்கப்பூர் பண்பாடு
வீர் விக்ரம் சிங்

**வீர் விக்ரம் சிங்** *(Veer Vikram Singh)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில்  கத்ரா சட்டமன்றத் தொகுதியில் போட்டியிட்டு வென்றார். இத்தொகுதியானது ஷாஜகான்பூர் மாவட்டத்தில் அமைந்துள்ளது. 

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் கத்ரா சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட வீர் விக்ரம் சிங் 77800 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளரான இராசேசு யாதவை விட 357 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

## மேற்கோள்கள்
3. https://www.bhaskar.com/local/uttar-pradesh/shahjahanpur/tilhar/news/bjp-mla-veer-vikram-singh-prince-helped-four-people-for-treatment-129704543.html

## மேலும் வாசிக்க
https://www.gnttv.com/election/story/election-result-2022-all-you-need-know-about-bjp-candidate-veer-vikram-singh-353773-2022-03-14

* http://www.livehindustan.com/news/bareilly/article1-mla-prince-promise-to-complete-all-promise-in-time-786285.html
பகுப்பு:வாழும் மக்கள்
பகுப்பு:உத்தரப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
ரைனர் லுட்விக் கிளெய்சன்

**ரைனர் லுட்விக் கிளெய்சன்** (*Rainer Ludwig Claisen*) (14 சனவரி 1851 – 5 சனவரி 1930) என்பவர் ஒரு செருமானிய வேதியியலாளர் ஆவார். அரோமேடிக் ஆல்டிகைடுகள்,அலிபாட்டிக் ஆல்டிகைடுகள் மற்றும் கீட்டோன்களுடன் குறுக்க வினைகளில் ஈடுபடும் ஆல்டால் குறுக்க வினை மற்றும் செயலுறு மெதிலீன் தொகுதியைக் கொண்ட எசுத்தரின் குறுக்க வினை போன்றவற்றைக் கண்டுபிடித்தார். கிளெய்சன்-இச்மிட்டு குறுக்க வினை மற்றும் கிளெய்சன் குறுக்க வினை போன்றவை இவரது பெயரால் அழைக்கப்படுகின்றன.

## மேற்கோள்கள்

பகுப்பு:செருமானிய அறிவியலாளர்கள்
பகுப்பு:1851 பிறப்புகள்
பகுப்பு:1930 பிறப்புகள்
கத்ரா சட்டமன்றத் தொகுதி

**கத்ரா சட்டமன்றத் தொகுதி** *(Katra Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஷாஜகான்பூர் மாவட்டத்தில் அமைந்துள்ளது. கத்ரா, சாஜகான்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:உத்தரப் பிரதேசத்தில் அரசியல்
பகுப்பு:உத்தரப் பிரதேச சட்டமன்றத் தொகுதிகள்
கூரி

**கூரி** (*Khoohri*), இந்தியாவின் இராஜஸ்தான் மாநிலம், ஜெய்சல்மேர் மாவட்டம், ஜெய்சல்மேர் வருவாய் வட்டம்,  *சாம்*   ஊராட்சி ஒன்றியத்தில் அமைந்த கிராம ஊராட்சி ஆகும். 7350 சதுர கிலோமீட்டர் பரப்பளவு கொண்ட கூரி கிராம ஊராட்சியானது தார் பாலைவனத்தில் இராஜஸ்தான் மற்றும் பாக்கித்தான் எல்லைப்புறத்தில் உள்ளது 
இப்பகுதி மக்கள் கல்பேலியா நாட்டுப்புற நடனங்கள் ஆடுவதில் வல்லவர்கள். இந்நடனத்தை யுனெஸ்கோ  நிறுவனம் புலப்படாத பண்பாட்டுப் பாரம்பரியமாக அறிவித்துள்ளது.இம்மக்கள் வேளாண்மை மற்றும் கால்நடைகளை மேய்த்தல் தொழிலில் ஈடுபடுகின்றனர்.

## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  357 குடியிருப்புகள்  கொண்ட கூரி கிராம ஊராட்சியின்  மக்கள் தொகை  1,956 ஆகும். அதில் 1,039  ஆண்கள் மற்றும்  917 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள் 361 ஆகவுள்ளனர்.  பாலின விகிதம் 1000 ஆண்களுக்கு 883 பெண்கள் வீதம் உள்ளனர். சராசரி எழுத்தறிவு 64.08% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 509 மற்றும் 16 ஆக உள்ளனர்.
## இதனையும் காண்க
* கல்பேலியா நடனம்
## மேற்கோள்கள்

பகுப்பு:ஜெய்சல்மேர் மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
தொகைச்சொல் (2 பொருள்)

நிகண்டு நூல்கள் தொகையகராதி என்னும் தலைப்பில் தொகைச்சொற்கள் பலவற்றைச் சுட்டி அவற்றை விரித்துக் காட்டியுள்ளன. அவற்றில் இரண்டு சொற்களைக் குறிக்கும் தொகைச்சொல் இங்கு விளக்கப்படுகிறது.

## சேந்தன் திவாகரம்

## சூடாமணி நிகண்டு

## மேற்கோள்

பகுப்பு:தமிழியல்
பகுப்பு:சொல்விளக்கம்
இ. எம். சுப்பிரமணியம்

**இ. எம். சுப்பிரமணியம்** (*E. M. Subramaniam*, இறப்பு 23 ஏப்ரல் 2015) என்பவர் தமிழ்நாட்டைச் சேர்ந்த ஒரு கருநாடக பாரம்பரிய தாள இசைக் கலைஞர் ஆவார். சுப்பிரமணியம் தன் தந்தையின் வழிகாட்டுதலின் கீழ் கடம் வாசிக்க பயிற்சி பெற்றார். இவர் பாலக்காடு மணி ஐயர், உமையாள்புரம் கே. சிவராமன், டி. கே. மூர்த்தி போன்ற மிருதங்கக் கலைஞர்கள் மற்றும் அல்லா ரக்கா கான், கிஷன் மகாராஜ், ஜாகிர் உசேன் போன்ற தபேலாக் கலைஞர்கள் உட்பட பல முன்னணி தாள இசைக் கலைஞர்களுக்குப் பக்கவாத்தியம் வாசித்துள்ளார். 40 ஆண்டுகளாக இவர் அகில இந்திய வானொலியின் 'ஏ' தர கடக் கலைஞராக இருந்து வந்தார். சுப்பிரமணியத்திற்கு 2000 ஆம் ஆண்டில் "கலைமாமணி" பட்டம் வழங்கப்பட்டதுடன், 2011 ஆம் ஆண்டில் கடத்திற்கான சங்கீத நாடக அகாதமி விருதும் வழங்கப்பட்டது. இவரது வாசிப்பு பாணி சிறந்த ஒலித் தரத்துடன் கச்சிதமாக இருக்கும். இ. எம். சுப்பிரமணியம் தமிழ்நாடு அரசு இசைக் கல்லூரியில் (அடையாறு) பேராசிரியராகப் பணியாற்றியுள்ளார். இவர் 2025 ஏப்ரல் 23  அன்று காலமானார்.

## மேற்கோள்கள்

பகுப்பு:கடம் இசைக் கலைஞர்கள்
பகுப்பு:2015 இறப்புகள்
பகுப்பு:1940கள் பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:கலைமாமணி விருது பெற்றவர்கள்
ஷணிக லிங்கம்

நாள்தோறும் வழிபாடு நடத்திய பின்பு, கைவிடப்படும் லிங்கமே **ஷணிக லிங்கம்** எனப்படும். குருவிடமிருந்து லிங்கத்தை பெற இயலாதவர்கள் ஷணிக லிங்கம் செய்து வழிபடலாம். ஷணிக லிங்கம் செய்வது மிகவும் எளிதானது. ஷணிக லிங்கம் 16 வகைப்படும்..
# புற்று மண் லிங்கம் - மோட்சம் தரும்
# ஆற்று மண் லிங்கம் - பூமி லாபம் தரும்
# பச்சரிசி லிங்கம் - பொன், பொருள் தரும் 
#அன்ன லிங்கம் -அன்ன விருத்தி தரும்
#பசுவின் சாண லிங்கம் - நோய்கள் தீரும்
#வெண்ணெய் லிங்கம் - மன மகிழ்ச்சி தரும்
#ருத்ராட்ச லிங்கம் - அகண்ட அறிவைத்தரும்
#விபூதி லிங்கம் - அனைத்துசெல்வமும் தரும்
#சந்தன லிங்கம் - அனைத்துஇன்பமும் தரும்
#மலர் லிங்கம் - ஆயுளை அதிகமாக்கும்
#தர்ப்பைப்புல் லிங்கம் - பிறவியிலாநிலை தரும்
#சர்க்கரை லிங்கம் - விரும்பிய இன்பம் தரும்
#மாவு லிங்கம் - உடல் வன்மை தரும்
#பழ லிங்கம் - சுகத்தைத் தரும்
#தயிர் லிங்கம் - நல்ல குணத்தைத் தரும்
#தண்ணீர் லிங்கம் - எல்லா மேன்மைகளும் தரும்

## இதனையும் காண்க
* இலிங்கம்

## மேற்கோள்கள்

## வெளி இணைப்புகள்
*சிவபெருமானின் அருவ வடிவமம் லிங்க வகைகள்

பகுப்பு:இலிங்க வகைகள்
தொகைச்சொல் (நிகண்டு வழி)

கூட்டுத்தொகை என்பது ஒரு சொல். கூட்டுத்தொகையில் பல எண்ணிக்கைகள் அடங்கியுள்ளன. அதுபோல, தொகைச்சொல்லில் பல சொற்கள் அடங்கியுள்ளன.

**[[தொகைச்சொல்]]** அல்லது **தொகைமொழி** என்பது தமிழ்மொழியில் காணப்படும் **ஒருவகை மரபுத்தொடர்**. 

இருள்சேர் இருவினையும் சேரா இறைவன்  என்னும்போது இருவினை என்பது நல்வினை, தீவினை என்னும் இரண்டு வினைகளையும் குறிக்கிறது. முக்காலம் என்னும் தொகைச்சொல் இறந்த காலம், நிகழ்காலம், எதிர்காலம் என்னும் மூன்று காலங்களையும் உணர்த்துகிறது.  நாற்பொருள் என்னும் தொகைச்சொல் அறம், பொருள், இன்பம், வீடு என்னும் 4 பொருள்களையும் உணர்த்துகிறது. ஐம்புலன் என்னும் தொகைச்சொல் கண்டு, கேட்டு, உண்டு, உயிர்த்து, உற்று அறியும் 5 புலன்களையும்  உணர்த்துகிறது. 

இப்படிப் பல எண்ணிக்கை கொண்ட தொகைச்சொற்கள் தமிழில் பயன்படுத்தப்பட்டுள்ளன. நிகண்டு நூல்கள் இத்தகைய தொகைச்சொற்களைத் தொகுத்துக் காட்டுகின்றன. அவற்றை இங்கு வகைப்படுத்தித் தொகுத்துக் காணலாம். 

## தொகைச்சொல்

# 2 பொருள்
# 3 பொருள்
# 4 பொருள்
# 5 பொருள்
# 6 பொருள்
# 7 பொருள்
# 8 பொருள்
# 9 பொருள்
# 10 பொருள்
# 11 பொருள்
# 12 பொருள்
# 18 பொருள்
# 25 பொருள்
# 28 பொருள்

## மேற்கோள்

பகுப்பு:தமிழியல்
இடையூழி

[thumb|யோவான் பிலிப்சு, பிரித்தானிய [நிலவியலாளர், 1800–1874]]
**இடையூழி** (*Cenozoic*) என்பது பூமியின் தோற்ற வரலாற்றின் ஒரு ஊழியாகும். இது சுமார் 252 முதல் 66 மில்லியன் ஆண்டுகளுக்கு முன்பு வரை நீடித்தது. இது டி டிராசிக் காலம், சுராசிக் காலம், கிரீத்தேசியக் காலம்  நிலவியல் நேர அளவுக் காலங்களை  கொண்டுள்ளது. டைனோசர்கள் போன்ற ஆர்க்கோசோரியன் ஊர்வனவற்றின் ஆதிக்கம், சைகாட்கள், ஜின்கோயேசியே, அரௌகேரியன் கூம்புத் தாவரங்கள் போன்ற வித்துமூடியிலிகளின் ஆதிக்கம்; ஒரு வெப்பமான பசுமைக்குடில் காலநிலை; மற்றும் பாங்கேயாவின் டெக்டோனிக் சிதைவு ஆகியவை இதன் சிறப்பம்சங்களாகும். இடையூழியில் சிக்கலான உயிரினங்கள் பரிணாம வளர்ச்சி அடைந்தன. தொல்லுழி, இடையூழி,  புதுஉயிர் ஊழி, ஆகிய மூன்று ஊழிகளின் நடுவில் இருப்பதால், இதனை இடையூழி என்கிறோம். தற்போதுள்ள இப்பெயரை பிரித்தானிய நிலவியலாளர் யோவான் பிலிப்சு (1800–1874) பண்டைக் கிரேக்க மொழியின் முன்னொட்டையும் (meso-,  μεσο-) 'நடு'  (ζῷον}} 'விலங்கு, வாழும் உயிரி'). கொண்டு உருவாக்கினார். 

## மேற்கோள்கள்

பகுப்பு:நிலவியல் காலங்கள்
எனது இளைய பாரதம்

**எனது இளைய பாரதம்** (**மேரா யுவ பாரத்**) (இந்தி: मेरा युवा भारत) என்பது இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்தால் நிறுவப்பட்ட ஒரு தன்னாட்சி அமைப்பாகும். 75வது 75வது சுதந்திரத் திருநாள் அமுதப் பெருவிழாவை ஒட்டி இத்திட்டத்தை இந்தியப் பிரதமர் நரேந்திர மோதி]] 31 அக்டோபர் 2023 அன்று தில்லியில் துவக்கி வைத்தார்.

இத்திட்டம் இளைஞர்களுக்கான சமமான அணுகலை வழங்குவதன் மூலம், இளைஞர்களின் மேம்பாட்டிற்கான தொழில்நுட்பத்தால் இயக்கப்படும் ஒரு விரிவான இயங்குதளமாக இது செயல்படுகிறது. இதன் மூலம் இளைஞர்கள் தங்கள் நோக்கங்களை நனவாக்கவும், 2047-ஆம் ஆண்டிற்குள் விக்சித் பாரத் 2047 (*வளர்ச்சியடைந்த இந்தியா*) என்ற தொலைநோக்குப் பார்வைக்கு பங்களிக்கவும் இது உதவுகிறது.

## நோக்கங்கள்
* இளைஞர் மேம்பாடு மற்றும் தலைமைத்துவ வளர்ச்சி: இளைஞர்களை மேம்படுத்தி, அவர்களைத் தலைவர்களாக உருவாக்குதல்.
* சமூக ஈடுபாடு: இளைஞர்களை சமூகத்தில் சிறப்பான குடிமக்களாக மாற்றுதல்.
* வாய்ப்புகளை வழங்குதல்: வளங்கள், வழிகாட்டுதல் திட்டங்கள், தொழில் இணைப்புகள் போன்றவற்றை வழங்குதல்.
* சமூக-இளைஞர் ஒருங்கிணைப்பு: இளைஞர்களின் விருப்பங்களுக்கும், சமூகத்தின் தேவைகளுக்கும் இடையே சிறந்த ஒருங்கிணைப்பை ஏற்படுத்துதல்.
*தொழில்நுட்ப தளம்: இளைஞர் மேம்பாட்டிற்கான ஒரு முக்கியத் தொழில்நுட்ப தளமாக செயல்படுதல்.
* *வளர்ச்சியடைந்த பாரதம்* (விக்சித் பாரத்) உருவாக்கம்: இந்த இலக்கை அடைய இளைஞர்களைப் பங்களிக்கச் செய்தல். 
## தொடக்கம்
மேரா யுவ பாரதத்தின் இணையதளம் பிரதமர் நரேந்திர மோதியால் 31 அக்டோபர் 2023 அன்று புது தில்லியின் கர்தவ்ய பாதையில் தேசிய ஒற்றுமை நாளை முன்னிட்டு தொடங்கப்பட்டது. இது சர்தார் வல்லபாய் படேலின் பிறந்த நாளையும் குறிக்கிறது.
## வரலாறு
11 அக்டோபர் 2023 அன்று, மத்திய அமைச்சரவை, தேசிய இளைஞர் கொள்கையில் உள்ள *இளைஞர்* என்ற வரையறைக்கு இணங்க, 15-29 வயதிற்குட்பட்ட இளைஞர்களுக்குப் பயனளிக்கும் வகையில், *மேரா யுவ பாரத்* (*MY பாரத்*) என்ற தன்னாட்சி அமைப்பை நிறுவுவதற்கு ஒப்புதல் அளித்தது.
## வரவேற்பு
*MY பாரத்* பிரம்மாண்டமாகத் தொடங்கப்பட்ட பிறகு, இந்த தளம் இந்தியாவின் ஆற்றல்மிக்க இளைஞர் சமூகத்துடன் வலுவாக ஒன்றிணைந்து, நாடு முழுவதும் பரவலான பாராட்டுகளைப் பெற்றது. குறிப்பிடத்தக்க வகையில், தொடங்கப்பட்ட நான்கு மாதங்களுக்குள், 9 செப்டம்பர் 2024 நிலவரப்படி, MY பாரத் 1 கோடியே 58 லட்சம் பதிவுகளைத் தாண்டியது. இது தினமும் 60,000-க்கும் மேற்பட்ட பதிவுகளைப் பதிவுசெய்து, இந்தியாவின் வேகமாக வளர்ந்து வரும் மற்றும் மிகவும் செல்வாக்குமிக்க இளைஞர் சமூகங்களில் ஒன்றாக தனது நிலையை உறுதிப்படுத்தியுள்ளது.

*MY பாரத்* சமூகம், இந்தியாவிற்கு ஒரு பொன்னான எதிர்காலத்தை உருவாக்குவதில் பெரும் பலமாக மாறி வருகிறது.  இந்தியாவின் இளைஞர்கள் *மை பாரத் தன்னார்வலர்* திட்டத்தின் மூலம் விக்சித் பாரத் 2047 என்ற தொலைநோக்குப் பார்வையை வலுப்படுத்தி வருவதாக பிரதமர் நரேந்திர மோதி கூறினார்.  2023 டிசம்பர் 26 அன்று நடைபெற்ற வீரக் குழந்தைகளின் விழாவின் போது (*வீர் பால் திவாஸ்*) நிகழ்ச்சியின் போது ஆற்றிய உரையில், மை பாரத் தளமானது நாட்டின் இளம் மகன்கள் மற்றும் மகள்களுக்கு ஒரு பெரிய நிறுவனமாக மாறி வருவதாகக் கூறி, இந்தியாவின் ஒவ்வொரு இளைஞரையும் மை பாரத் இணையதளத்தில் பதிவு செய்யுமாறு பிரதமர் அழைப்பு விடுத்தார்.
## இதனையும் காண்க
* விக்சித் பாரத் 2047
## மேற்கோள்கள்

## வெளி இணைப்புகள்
* இளைஞர் நலம் மற்றும் விளையாட்டுகள் அமைச்சகத்தின் இணையதளம்

பகுப்பு:இந்திய அரசுத் திட்டங்கள்
பகுப்பு:மோதி ஆட்சியின் திட்டங்கள்
பொட்டாசியம் ஓசுமைல் ஆக்சலேட்டு

**பொட்டாசியம் ஓசுமைல் ஆக்சலேட்டு** (*Potassium osmyl oxalate*) என்பது K2(OsO2)(C2O4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பொட்டாசியம் டையாக்சலேட்டோடையாக்சோ ஓசுமேட்டு, பொட்டாசியம் டையாக்சோபிசு ஆக்சலேட்டோ ஓசுமேட்டு என்ற பெயர்களாலும் இதை அழைக்கலாம். ஓசுமியம் +6 என்ற ஆக்சிசனேற்ற நிலையில் இச்சேர்மத்தில் இடம்பெற்றுள்ளது. ஓசுமைல் வழிப்பெறுத்திக்கும் இச்சேர்மம் ஓர் எடுத்துக்காட்டாகும். நீரேற்றாக பொட்டாசியம் ஓசுமைல் ஆக்சலேட்டு உருவாகிறது. 

## தயாரிப்பு
பொட்டாசியம் ஓசுமைல் ஆக்சலேட்டைத் தயாரிப்பதற்கு வெவ்வேறு வழிமுறைகள் உள்ளன. மிக எளிய முறை, ஆக்சாலிக் அமிலத்தை பொட்டாசியம் ஓசுமேட்டுடன் சேர்த்து வினைபுரியச் செய்வதாகும். 

:K2[OsO2(OH)4] + 2H2C2O4 → K2(OsO2)(C2O4)2 + 4H2O

பொட்டாசியம் ஐதராக்சைடில் உள்ள ஓசுமியம் டெட்ராக்சைடை ஆக்சாலிக் அமிலத்தைப் பயன்படுத்தி ஒடுக்கம் செய்வதன் மூலமும் இதைத் தயாரிக்கலாம். 

:OsO4 + 2KOH + 3H2C2O4 → K2(OsO2)(C2O4)2 + 2CO2 + 4H2O

பொட்டாசியம் ஓசுமைல் குளோரைடு கரைசலுடன் பொட்டாசியம் ஆக்சலேட்டைச் சேர்ப்பதன் மூலமும், பொட்டாசியம் ஓசுமைல் ஆக்சலேட்டை ஒரு வீழ்படிவாகப் பெறலாம்.

:K2(OsO2)Cl4 + 2K2C2O4 → K2(OsO2)(C2O4)2 + 4KCl

## பண்புகள்
பெரும்பாலான ஓசுமைல் சேர்மங்களைப் போலவே, பொட்டாசியம் ஓசுமைல் ஆக்சலேட்டும் மையத்தில் ஒரு நேரியல் O=Os=O அலகைக் கொண்டுள்ளது. ஓசுமைல் மூலக்கூறுக்கூறுக்கு அகச்சிவப்பு நிறமாலையில் 868 செ.மீ-1 என்ற அலைவெண்ணில் ஓர் உட்கவர் பட்டை உள்ளது. அதே சமயம் இராமன் நிறமாலையில் இந்த உட்கவர் பட்டை 910 செ.மீ-1 என்ற அலைவெண்ணில் தோன்றுகிறது.

பொட்டாசியம் ஓசுமைல் ஆக்சலேட்டு அறை வெப்பநிலையில் உலர் காற்றில் நிலைத்தன்மை கொண்டது. நீர் மற்றும் அமிலங்களில் கரையக்கூடியதாக இருந்தாலும், மெதுவாகச் சிதைவடைகிறது.  இதன் மூலம் ஓசுமைல் இனமானது டை ஆக்சைடு மற்றும் டெட்ராக்சைடு என விகிதச்சமமற்ற சிதைவுக்கு உள்ளாகிறது. கந்தக அமிலத்தில், இந்த விகிதச்சமமற்ற சிதைவு வேகமாக நிகழ்கிறது. இந்தச் சேர்மம் டைமெத்தில்பார்மமைடு மற்றும் டைமெத்தில்சல்ஃபாக்சைடில் கரைக்கப்படும்போது மிகவும் நிலைத்தன்மையுடன் காணப்படுகிறது. எத்தனால் மற்றும் அசிட்டோனில் இது கரையாது..

செயற்கையான Os-191 கதிரியக்க ஐசோடோப்பைக் கொண்ட பொட்டாசியம் ஓசுமைல்  ஆக்சலேட்டு, குழந்தைகளின் மருத்துவமனைகளில் இதயத்தின் இரத்தக் குழாய்களில் அடைப்புகள் உள்ளதா என கண்டறியப் பயன்படும் இதய வடிகுழாய் உட்செலுத்தும் சிகிச்சைக்குப் பயன்படுத்தப்பட்டது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:ஓசுமியம் சேர்மங்கள்
பகுப்பு:ஆக்சலேட்டோ அணைவுச் சேர்மங்கள்
ஆர்த்துரி இல்மாரி விர்டனென்

**ஆர்த்துரி இல்மாரி விர்டனென்** (*Artturi Ilmari Virtanen*)  பின்லாந்தில் பிறந்த ஓர் அறிவியலாளர் ஆவார். அவரின் தந்தை கார்லோ விர்டனென் ஒரு தொடர் வண்டி ஓட்டுநர், தாயார் செராஃபினா ஐசோடலோ ஆவார். இவர் வீபுரியில் உள்ள கிளாசிக்கல் லைசியத்தில் கல்வி பயின்றார், பின்னர் ஹெல்சின்கி பல்கலைக்கழகத்தில் வேதியியல், உயிரியல் மற்றும் இயற்பியல் படித்து 1916இல் முதுகலை மற்றும் 1918இல் கரிம வேதியியலில் முனைவர் பட்டம் பெற்றார். 1920-ல், இவர் தாவரவியலாளர் லில்ஜா மொய்சியோவை திருமணம் செய்துகொண்டார், அவர்களுக்கு இரண்டு மகன்கள் பிறந்தனர். இவர் எளிமையான வாழ்க்கை வாழ்ந்தார், ஒருபோதும் தனக்கென மகிழுந்து வைத்திருக்கவில்லை, புகைபிடிக்கவில்லை, மதுபானம் அருந்தவும் இல்லை. 1933இல், இவர் ஹெல்சின்கிக்கு அருகில் ஒரு பண்ணையை வாங்கினார், அங்கு தனது சில அறிவியல் முடிவுகளை நடைமுறையில் சோதித்தார். 1930இல், உயிர்வேதியியல் நிறுவனம் நிறுவப்பட்டது, விர்டனென் 1973-ல் இறக்கும் வரை அதன் இயக்குநராக இருந்தார். இவர் 1931 முதல் ஹெல்சின்கி தொழில்நுட்பப் பல்கலைக்கழகத்திலும், 1939 முதல் ஹெல்சின்கி பல்கலைக்கழகத்திலும் உயிர்வேதியியல் பேராசிரியராகப் பணியாற்றினார்.

## அறிவியல் பங்களிப்புகள் மற்றும் கண்டுபிடிப்புகள்
### AIV தீவன பாதுகாப்பு முறை
விர்டனனின் மிகவும் பிரபலமான கண்டுபிடிப்பு AIV தீவன பாதுகாப்பு முறை (அவரது முதலெழுத்துக்களின் பெயரிடப்பட்டது). 1932-ல் காப்புரிமை பெற்ற இந்த முறை, புதிதாக சேமிக்கப்பட்ட தானியத்தில் நீர்த்த ஹைட்ரோகுளோரிக் அல்லது சல்பூரிக் அமிலத்தை சேர்த்து அமிலத்தன்மையை அதிகரிக்கிறது, இது தீங்கு விளைவிக்கும் நொதித்தலை நிறுத்துகிறது, அதே நேரத்தில் தீவனத்தின் ஊட்டச்சத்து மதிப்பை பராமரிக்கிறது. வேளாண்மை, ஊட்டச்சத்து வேதியியலில் இவர் ஆற்றிய ஆராய்ச்சி, கண்டுபிடிப்புகளுக்காகவும் குறிப்பாக கால்நடைத் தீவனத்தைப் பாதுகாக்கும் முறைக்காகவும் 1945 ஆம் ஆண்டு வேதியியலுக்கான நோபல் பரிசைப் பெற்றார்.

## மேற்கோள்கள்

பகுப்பு:பின்லாந்து அறிவியலாளர்கள்
பகுப்பு:1895 பிறப்புகள்
பகுப்பு:1973 இறப்புகள்
பகுப்பு:நோபல் வேதியியற் பரிசு பெற்றவர்கள்
தொகைச்சொல் (4 பொருள்)

நிகண்டு நூல்கள் தொகையகராதி என்னும் தலைப்பில் தொகைச்சொற்கள் பலவற்றைச் சுட்டி அவற்றை விரித்துக் காட்டியுள்ளன. அவற்றில் சேந்தன் திவாகரம், சூடாமணி நிகண்டு  ஆகியவற்றறில் நான்கு பொருள்களைக் குறிக்கும் தொகைச்சொல் இங்கு விளக்கப்படுகிறது.

## தொகைச்சொல் விரி
### 1

### 6

### 11

## மேற்கோள்

பகுப்பு:தமிழியல்
பகுப்பு:சொல்விளக்கம்
சித்திரக்கவி வகை

சித்திரக்கவியில் காணப்படும் வகைகள் சிலவற்றை சேந்தன் திவாகரம் என்னும் நிகண்டு நூல் குறிப்பிடுகிறது.  

அவற்றின் பெயர்களை இங்கே காணலாம்.
  
#மாலைமாற்று
#சக்கரம்
#சுழிகுளம்
#ஏகபாதம்
#எழுகூற்றிருக்கை
#காதை கரப்பு
#கரந்துரைப் பாட்டு
#பாத மயக்கு
#பாவின் புணர்ப்பு
#கூடசதுக்கம்
#கோமூத்திரி
#ஓரினத்து எழுத்தால் உயர்ந்த பாட்டு
#ஒற்றுப் பெயர்த்தல்
#ஒருபொருட்பாட்டு
#சித்திரப்பா
#விசித்திரப்பா
#விகற்ப நடை
#வினா உத்தரம்
#சருப்பதோ பத்திரம்
#சார்ந்த  எழுத்து
#வருக்கம்
#மற்றும் வடநூல் கடலுள் ஒருங்கு உடன் வைத்த உதாரணம் நோக்கி, விரித்தும் மறைத்தும் பாடும் மிறைகவி  

## மேற்கோள்

பகுப்பு:அணி இலக்கணம்
ஓசுமைல் டெட்ரா அம்மீன் குளோரைடு

**ஓசுமைல் டெட்ரா அம்மீன் குளோரைடு** (*Osmyl tetra-ammine chloride*) என்பது [OsO2(NH3)4]Cl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓசுமைல் டெட்ரா அம்மினோகுளோரைடு, டெட்ரா அம்மீன்டையாக்சோ ஓசுமியம்(VI) குளோரைடு )என்ற பெயர்களாலும் இதை அழைக்கலாம். 

## தயாரிப்பு
பொட்டாசியம் ஓசுமேட்டு கரைசலுடன் அமோனியம் குளோரைடைச் சேர்ப்பதன் மூலம் ஓசுமைல் டெட்ரா-அம்மீன் குளோரைடைத் தயாரிக்கலாம்.

:K2[OsO2(OH)4] + 4NH4Cl → [OsO2(NH3)4]Cl2 + 2KCl + 4H2O

## பண்புகள்
ஓசுமைல் டெட்ரா-அம்மீன் குளோரைடு சேர்மம் சிதைவடையக்கூடியதாகும். கொதிக்கும் நீரில் இது ஓசுமியம் டெட்ராக்சைடு மற்றும் ஓசுமியம் ஆக்சிடையமீன் குளோரைடாக விகிதச்சமமற்று  சிதைவடைகிறது. ஐதரசன் வாயுவில் சூடுபடுத்தும்போது, ​​ஓசுமியம் உலோகப் பஞ்சைத் தருகிறது.

நீரில் இதன் கரைதிறன் குறைவாக இருந்தாலும், டெட்ரா-அம்மீன் குளோரைடு கரைசல்கள் பொட்டாசியம் பெரோசயனைடுடன் வினைபுரிந்து ஓர் ஊதா நிறத்தை உருவாக்குகின்றன.

## பயன்கள்
உலோக ஓசுமியத்தை பிரித்தெடுக்க ஓசுமைல் டெட்ரா-அம்மீன் குளோரைடு பயன்படுத்தப்பட்டது. இருப்பினும், திருப்தியற்ற விளைச்சல் காரணமாக, இந்த முறை கைவிடப்பட்டு, அதற்குப் பதிலாக அம்மோனியம் அறுகுளோரோ ஓசுமேட்டு(IV) பயன்படுத்தப்பட்டது. இருந்தபோதிலும், இது சில இரசாயன வழங்குநர்களிடமிருந்து இன்னும் எளிதாக வாங்குவதற்குக் கிடைக்கிறது.

## தொடர்புடைய சேர்மங்கள்
சல்பேட்டு, நைட்ரேட்டு மற்றும் ஆக்சலேட்டு போன்ற பிற ஓசுமைல் டெட்ரா-அம்மீன் உப்புகளும் அறியப்படுகின்றன. அவற்றின் தொகுப்பு முறைகளும் பண்புகளும் குளோரைடின் பண்புகளைப் போலவே உள்ளன.

இதன் மூலச் சேர்மமான ஓசுமைல் டெட்ரா-அம்மீன் ஐதராக்சைடு நிலைத்தன்மையற்றது மற்றும் கரைசலில் மட்டுமே அறியப்படுகிறது.

## மேற்கோள்கள்

பகுப்பு:ஓசுமியம் சேர்மங்கள்
பகுப்பு:குளோரைடுகள்
பகுப்பு:அம்மீன் ஒருங்கிணைவுச் சேர்மங்கள்
கோராவெளி

**கோராவெளி** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று தெற்கு பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தென்மேற்கே சுமார் 15 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே பூலாக்காடு, கிழக்கே கிரான், திகிலிவட்டை, தெற்கே சித்தாண்டி, மேற்கே பேரில்லாவெளி ஆகிய கிராமங்கள் எல்லைகளாக உள்ளன.

## கோவில்கள்
கோராவெளி கண்ணகி அம்மன் கோவில்

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்